L 210/10 Jurnalul Oficial al Uniunii Europene 10.8.2007 REGULAMENTUL (CE) NR. 951/2007 AL COMISIEI din 9 august 2007 de stabilire a normelor de aplicare a programelor de cooperare transfrontalieră finanțate în cadrul Regulamentului (CE) nr. 1638/2006 al Parlamentului European și al Consiliului de stabilire a dispozițiilor generale privind instituirea unui instrument european de vecinătate şi de parteneriat COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1638/2006 al Parla- mentului European și al Consiliului din 24 octombrie 2006 de stabilire a dispozițiilor generale privind instituirea unui instrument european de vecinătate şi de parteneriat (!), în special articolul 11 alineatul (1), întrucât: Cooperarea transfrontalieră între statele membre ale Uniunii Europene şi ţările partenere, în regiunile limitrofe părții comune a frontierei externe a Uniunii Europene, în scopul înființării unei zone de prosperitate şi de bună vecinătate (denumită în continuare „cooperare transfrontalieră IEVP”) constituie una dintre compo- nentele Regulamentului (CE) nr. 1638/2006. Articolul 11 din Regulamentul (CE) nr. 1638/2006 prevede adoptarea de către Comisie a unor norme de aplicare prin care să se stabilească dispozițiile specifice privind aplicarea titlului III, „Cooperare transfrontalieră”, şi care să vizeze aspecte precum rata de cofinanțare, pregătirea programelor operaționale comune, denumirea și funcțiile autorităților comune, rolul şi funcția comi- siilor de monitorizare comună și de selecție și a secreta- riatului comun, eligibilitatea cheltuielilor, selectarea proiectelor comune, etapa premergătoare, gestionarea tehnică și financiară a asistenței comunitare, controlul și auditul financiar, monitorizarea și evaluarea, vizibi- litatea şși activitățile de informare a potențialilor bene- ficiari. Articolul 21 din Regulamentul (CE) nr. 1638/2006 prevede că normele de aplicare stabilesc, de asemenea, normele privind atribuirea de contracte, aplicabile cooperării transfrontaliere IEVP. () JO L 310, 9.11.2006, p. 1. (4) Documentul de strategie prevăzut la articolul 7 alineatul (3) din Regulamentul (CE) nr. 1638/2006 stabileşte cadrul strategic pentru sprijinul acordat de Comisie cooperării transfrontaliere IEVP şi cuprinde programul indicativ pentru această cooperare. Asistenţa comunitară din cadrul cooperării transfron- taliere IEVP este pusă în practică prin intermediul programelor operaționale comune, definite în docu- mentul de strategie. Este necesară stabilirea unor norme de aplicare ce prevăd dispoziții specifice comune referitoare la cooperarea transfrontalieră în temeiul Regulamentului (CE) nr. 1638/2006 şi care să lase țărilor participante, în același timp, o anumită flexibilitate în ceea ce priveşte modali- tățile detaliate de organizare și de punere în aplicare specifice fiecărui program, în funcţie de caracterul său particular. În baza acestui principiu și în conformitate cu prezentul regulament, țările participante trebuie să propună de comun acord modalitățile detaliate de cooperare  transfrontalieră  IEVP. în documentul programului operațional comun, adoptat de Comisie conform articolului 9 alineatul (6) din Regulamentul (CE) nr. 1638/2006. Implicarea tuturor ţărilor participante în structurile deci- zionale ale programului în timp ce punerea în aplicare a acestuia este încredințată unei autorități de gestionare comună stabilită într-una dintre țările participante necesită stabilirea unor norme comune în vederea repar- tizării funcțiilor între diferitele structuri de gestiune a programului. Deoarece programele sunt puse în practică în cadrul gestiunii repartizate, sistemele de gestionare și control ale programului trebuie să răspundă cerințelor normelor comunitare. Adoptarea programului de către Comisie trebuie să echivaleze cu acreditarea ex-ante a acestor sisteme. Comisia trebuie să urmărească punerea în aplicare a fiecărui program prin participarea sa eventuală în cadrul comisiei de monitorizare comună și prin intermediul rapoartelor prezentate de către auto- ritatea de gestionare comună.